  Виталий Пронин Волгоградысь вокзалын гудыртӥз пуштон учыр: террористъёс вокзаллэн юртаз пуштӥсь арбериез пыртыны быгатӥллям. Бырыны шедиз 17 мурт, сӧсырмиз 50-эз. Быремъёс пӧлы шедизы Удмуртиысь кык воргорон но: 1989-тӥ арын вордскем Андрей Дмитриевич Котенко но 1966-тӥ арын вордскем Максим Николаевич Садилов. Инмар утем Удмуртиысь кылемъёссэ 3 муртэ: таосыз вокзаллэн юртаз пырыны вуттӥлямтэ. Но пуштытэм арберилэн пырыосыз таосызлэн но мугоръёсазы мертчизы. Та дырлы соос больницае вуттэмын -  Егор Повышев (1985-тӥ арын вордскемын), Павел Фефилов (1972-тӥ арын вордскемын), Виталий Жуланов (1986-тӥ арын ворсдкемын) - таизлэн тазалыкез туж ляб, комае усемын. Терактэ шедем Удмуртиысь воргоронъёс ваньзы тыршо Воткинскысь машина поттон заводын.Удмурт Республикалэн Президентэз, Кун Кенеш но Правительство мур кайгыремзэс верало терактын бырем Максим Садиловлэн но Андрей Котенколэн ӵыжы-выжыосызлы....Туннэ ӵукна Волгоградысь Дзержинский ёросын пуштытэмын вал троллейбус. Та дырлы шараям иворъя бырыны шедиз 15 адями, сӧсырмиз 23-ез. Мугор вылысьтыз пуштӥсь арбериез смертник ужатэм, троллейбус базар но универмаг котыртӥ ортчыкуз.Елена Никитина Туспуктэм: ria.ru Теги: Волгоград шуэресучыр  